钦定古今图书集成/明伦汇编/官常典/第720卷 > 张谨 郭荣
## 钦定古今图书集成/明伦汇编/官常典/第720卷 > 张谨 郭荣

按《福建通志》：“谨字信美，闽县人。累官福建招讨使。黄
巢乱，贼兵数万寇闽中，谨迎战，多所冲陷。后与贼遇
于铁山，杀伤甚多，贼以奇兵绝饷道，士卒乏食疲困，
谨意气自如。偏将郭荣能挽一石弓，举千斤，谨与荣
及将校十八人，持白刃突入贼阵，斩首百馀级。后贼
探知无援，奋击不已，自旦至晡，十八人与荣俱死，谨”
被创甚，乃握刀箕踞骂贼，被害。妻子及荣妻皆骂贼
死。